Toyib Erdo`g`an zilzilada qurbon bo`lganlarning janozasida qatnashdi

Turkiyadagi zilzila qurbonlari soni ortib borayotgani haqida xabar bergan edik. 
Ma`lumot o`rnida:
24 yanvar kuni Elyazig`, Malatya va Diyorbakir viloyatlarida 6,8 balli zilzila qayd etilgan edi.  26 yanvar kuni mahalliy vaqt bilan soat 5:22 da esa Malatyada 4,3 balli, soat 5:47 da Elyazig`da 3,9 balli navbatdagi er silkinishlari kuzatilgan edi.
Sodir bo`lgan kuchli zilzila oqibatida ko`plab binolar vayron bo`ldi. Harobaga aylangan binolar 76 ta ekani aytilmoqda. Yuzlab odamlar vayronalar ostida qoldi. Ular orasida keksalar, bolalar va hatto homilador ayollar ham bo`lgan.  Zilzila ortidan qurbon bo`lganlar 31 nafarga etdi. 
Turkiya Respublikasi Prezidenti Rajab Toyib Erdo`g`an  25 yanvar kuni Elyazig` viloyatiga bordi. Prezident zilzila oqibatida qurbon bo`lgan ona-bolaning janozasida ishtirok etdi. So`ng vayronalarni ko`zdan kechirib, ularni tiklash, aholini evakuasiya qilish bo`yicha topshiriqlar berdi. Davlat rahbari shifoxonalarda bo`lib, zilzilada jarohatlanganlar xolidan xabar oldi. Ularga zarur yordamlar ko`rsatilishini va`da qildi. 
"Xalqimizning yonidamiz. Kecha sodir bo`lgan zilzila ortidan amalga oshirilgan ishlarni nazorat qilish va so`nggi vaziyat bilan tanishish uchun Elyazig`ga keldik", deb yozadi Erdo`g`an intagramdagi sahifasida.